Малх айлуш, ди дохьлуш хилча, хьогденнача доаханна е жена чIоагIа хий эшаш хул мала. Цудухьа малх дикка айбелча цхьаннахьа додача хийисте, е цхьаннахьа хин атагIа маша овттаду доахан, хий менна хьогал а йоаергйолаш, дIайхача дийнахьа шийлача хиво дегI а шелдергдолаш. Бакъда карарча хана из аьттув болаш бац, дукхагIа уж мо йолча моттигашка баха нах Iохайшаб, е йоккхий заводаш е кхыйола гIишлош хьалйяьй, из бахьан долаш цхьаннахьа догIан хи тIа е хьасте кхувладезаш нийслу доахан Iулаш.